74. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 151335/258 της 18 Ιαν./5 Φεβρ.  1979 (ΦΕΚ Β΄ 105) Περί καθορισμού των όρων και διατυπώσεων κατά τους οποίους επιτρέπεται η χορήγηση βενζίνης με μειωμένο ειδικό φόρο καταναλώσεως εις τους δασεργάτες. Έχοντας υπόψη: α)Τις διατάξεις του άρθρ. 16 του Νόμ. 3686/1957 «περί ατελούς εισαγωγής ενίων ειδών γενικής καταναλώσεως και τροποποιήσεως δασμολογικών και τελωνειακών τινων διατάξεων». β)Τις διατάξεις του άρθρ. 5 του Νόμ. 827/1978 «περί ρυθμίσεως δασμολογικών θεμάτων και άλλων τινων διατάξεων», αποφασίζουμε: 1.Η βενζίνη, η οποία σύμφωνα με τις ανωτέρω διατάξεις του Νόμ. 827/1978, χορηγείται με μειωμένο φόρο καταναλώσεως, διατίθεται μόνο σε Δασικούς Συν/σμούς Εργασίας ή σε ελεύθερους δασεργάτες, προκειμένου να χρησιμοποιηθεί κατά την εκμετάλλευση των δασών της Χώρας, αποκλειστικά από αυτούς, για τη λειτουργία αλυσσοπριόνων ισχύος μέχρι 12 ΗΡ, που ανήκουν σ’ αυτούς ή κατέχονται από αυτούς. 2.Αρμόδιος για την έγκριση διαθέσεως βενζίνης με μειωμένο φόρο καταναλώσεως σε καθένα δικαιούμενο, ορίζεται ο προϊστάμενος της Τοπικής Δασικής Υπηρεσίας Δ/ντής Δασών ή Δασάρχης, για την αναγκαιούσα ποσότητα προς εκμετάλλευση των δασών της περιοχής ευθύνης του. 3.Η ποσότητα της βενζίνης, που σύμφωνα με τα παραπάνω, χορηγείται με μειωμένο φόρο καταναλώσεως, δεν μπορεί να υπερβαίνει τα 0,80 του λίτρου για κάθε παραγόμενο κυβικό μέτρο χρήσιμης ξυλείας και το 1,00 λίτρο για κάθε τόννο καυσοξυλείας, ανεξάρτητα του δασοπονικού είδους. Τα στρογγύλια, οι σχίζες και η λεπτή στρογγύλη ξυλεία που έχουν μετρηθεί σε χωρικά κυβικά μέτρα, θα υπολογίζονται σαν χρήσιμη ξυλεία και θα ανάγονται σε συμπαγή κυβ. μέτρα με συντελεστή 0,70, δηλαδή 1 χ.κ.μ. ίσον 0,70 κ.μ. (σ). Όταν έχουν μετρηθεί σε τόννους θα υπολογίζονται όπως η καυσοξυλεία. Στην καυσοξυλεία υπάγονται τα καυσόξυλα θερμάνσεως και το ξύλο θρυμματισμού. Όταν γίνεται μέτρησης της καυσοξυλείας σε χωρικά κυβικά μέτρα θα γίνεται αναγωγή σε τόννους με συντελεστή 2. Δηλαδή 1 τόννος καυσοξυλείας ίσον 2 χωρικά κυβικά μέτρα. 4.Ο Προϊστάμενος της Τοπικής Δασικής Υπηρεσίας Δ/ντής Δασών ή Δασάρχης αποφασίζει για τη διάθεση βενζίνης με μειωμένο φόρο καταναλώσεως, ύστερα από υποβολή αιτήσεως από κάθε ενδιαφερόμενο, Δασικό Συν/σμό, εκπρόσωπο ομάδας υλοτόμων ή μεμονωμένο υλοτόμο, συνοδευομένης από  αντίγραφο του πρωτοκόλλου εγκαταστάσεως υλοτομίας ή αδείας υλοτομίας όταν δεν συντάσσεται πρωτόκολλο εγκαταστάσεως. Στις περιπτώσεις από το πρωτόκολλο εγκαταστάσεως ή η άδεια υλοτομίας έχει εκδοθεί επ’ ονόματι άλλου φυσικού ή νομικού προσώπου, που δεν ασκεί απ’ ευθείας την υλοτομική εργασία, η αίτηση του Δασικού Συν/σμού ή του εκπροσώπου Ομάδος υλοτόμων ή του μεμονωμένου δασεργάτη ο οποίος έχει αναλάβει την εκτέλεση της υλοτομίας, θα πρέπει να συνοδεύεται και με αντίγραφο συμφωνητικού αναλήψεως της υλοτομικής εργασίας ή υπευθύνου δηλώσεως του προσώπου, στο όνομα του οποίου έχει εκδοθεί το πρωτόκολλο εγκαταστάσεως ή η άδεια υλοτομίας, περί της γενομένης αναθέσεως της υλοτομικής εργασίας, στο σύνολο ή σε μέρος αυτής. Οι αιτήσεις των Ομάδων δασεργατών, θα πρέπει να συνοδεύονται από απλές εξουσιοδοτήσεις όλων των μελών, προς ένα εκπρόσωπό τους. 5.Οι ενδιαφερόμενοι δικαιούχοι προμηθείας βενζίνης με μειωμένο φόρο καταναλώσεως, πρέπει στην αίτησή τους προς την αρμόδια Δασική Αρχή, να αναφέρουν και τα εξής: α)Τα δασοκτήμονα και το δάσος στο οποίο πρόκειται να εκτελέσουν την υλοτομία. β)Τις ποσότητες χρήσιμης ξυλείας ή καυσοξυλείας που πρόκειται να παράγουν, σε κυβικά μέτρα ή τόννους. γ)Αν την υλοτομία θα εκτελέσουν για λογαριασμό τους ή για λογαριασμό του δασοκτήμονα ή άλλου νομικού ή φυσικού προσώπου. δ)Τον τύπο και την ιπποδύναμη κάθε αλυσσοπρίονα που πρόκειται να χρησιμοποιήσουν και αν είναι ιδιόκτητος ή έχει παραχωρηθεί για χρήση από άλλον και ποιόν. ε)Το ονοματεπώνυμο και τη διεύθυνση του Πρατηριούχου, από τον οποίο θα προμηθεύονται τη βενζίνη. 6.Μετά την υποβολή των, κατά τα ανωτέρω, αιτήσεως και λοιπών δικαιολογητικών και ύστερα από πρόσφορο έλεγχο αυτών, ο αρμόδιος Δ/ντής Δασών ή Δασάρχης, θα χορηγεί στον αιτούντα διατακτική προς τον αναγραφόμενο στην υπεύθυνο δήλωση Πρατηριούχο, για την παράδοση ή ολόκληρης της δικαιουμένης ποσότητας βενζίνης, όταν ο δικαιούχος επιθυμεί να την παραλάβει εφ’ άπαξ, ή μέρος αυτής. 7.Τη διατακτική θα προσαγάγει ο ενδιαφερόμενος στο Πρατήριο για το οποίο έχει εκδοθεί και θα αγοράζει την ποσότητα βενζίνης που αναγράφεται σ’ αυτή με μειωμένη τιμή. Οι διατακτικές που θα παραδίνονται στα Πρατήρια θα συγκεντρώνονται από τις Εταιρείες Πετρελαιοειδών που τα εφοδιάζουν, οι οποίες θα τις υποβάλλουν στο Τελωνείο Ελευθέρων Συγκροτημάτων Πειραιώς για την παραλαβή της ποσότητας βενζίνης που αναφέρεται στις διατακτικές, με μειωμένο ειδικό φόρο καταναλώσεως, την οποία και θα παραδίνουν στα Πρατήρια, υπέρ των οποίων έχουν εκδοθεί οι διατακτικές. (Μετά τη σελ. 226,524) Σελ. 226,525 Τεύχος 699-Σελ. 47 - 456 Επιβολή Τελωνιακών Δασμών 30.Β.β.74 8.Για την παρακολούθηση της παραλαμβανομένης από κάθε δικαιούχο βενζίνης, θα τηρείται στην αρμόδια Δ/νση Δασών ή Δασαρχείο, αλφαβητικό ευρετήριο των δικαιούχων, σε συνδυασμό με ατομικές πινακίδες (καρτέλλες), στις οποίες θα αναγράφονται το ονοματεπώνυμο και η Διεύθυνση καθενός και οι χρησιμοποιούμενοι αλυσσοπρίονες. Παρακάτω σε κατάλληλες στήλες θα γράφονται το δάσος, τα δασικά προϊόντα που κατά τη δήλωσή του πρόκειται να παράγει, ο αριθμός και η ημερομηνία της εκδιδομένης διατακτικής και η ποσότητα βενζίνης που θα χορηγείται με αυτήν. Μετά τη λήξη της υλοτομίας, θα καταχωρούνται σε ιδιαίτερη στήλη οι ποσότητες δασικών προϊόντων που πραγματικά παράχτηκαν με βάση τα συνταγέντα πρωτόκολλα παραλαβής ή τα πρωτόκολλα εξελέγξεως ή θεωρήσεις επί των αδειών υλοτομίας, όταν δεν έχουν συνταχθεί πρωτόκολλα εξελέγξεως. Θα καταχωρείται στη συνέχεια η οριστική δικαιούμενη ποσότητα βενζίνης, με βάση την κατανάλωση κατά μονάδα χρήσιμης ξυλείας ή καυσοξυλείας, που καθορίζεται στην παρ. 3 και τελικά σε άλλη στήλη θα αναγράφεται η επί πλέον ή επί έλαττον διαφορά από την ποσότητα που χορηγήθηκε με τη διατακτική. Η επί πλέον διαφορά θα συμψηφίζεται με την ποσότητα βενζίνης που θα του χορηγηθεί για την αμέσως επόμενη ανάληψη υλοτομικής εργασίας. Η επί έλαττον διαφορά δεν σημψηφίζεται. Εάν κατά την πρόοδο της υλοτομίας προκύψει ότι πραγματοποιήθηκε η παραγωγή της ποσότητας των προϊόντων για τα οποία έγινε η εγκατάσταση και για τα οποία εκδόθηκε η διατακτική βενζίνης, για τη συνέχιση της υλοτομίας, εφ’ όσον έχει εξαντληθεί η χορηγηθείσα βενζίνη, μπορεί να χορηγηθεί συμπληρωματική ποσότητα αφού υποβληθεί αίτηση και έκδοση νέας διατακτικής, όπως ορίστηκε παραπάνω για την έναρξη κάθε υλοτομίας. 9.Εάν ο παραλαβών βενζίνη με μειωμένο φόρο καταναλώσεως Δασικός Συν/σμός ή ελεύθερος δασεργάτης την χρησιμοποιήση σε άλλες χρήσεις εκτός της λειτουργίας αλυσσοπριόνων, διώκεται για λαθρεμπορία κατά τις κείμενες διατάξεις, εισπράττονται στο ακέραιο οι κάθε φορά ισχύοντες δασμοί και φόροι στη βενζίνη και παύει στο εξής η χορήγηση σ’ αυτόν βενζίνης με μειωμένο φόρο καταναλώσεως. Σελ. 226,526 Τεύχος 699-Σελ. 48 - 457 30.Β.β.74 Επιβολή Τελωνιακών Δασμών 